	
	
	



Vienošanās Nr.1
par grozījumiem 25.02.2025. līgumā Nr. RDCA-25-30-li 
“Pilsētas sabiedriskā transporta savienojuma punktu izbūves dzelzceļa stacijā “Brasa” būvdarbi”


   Rīgā		 
Dokumenta datums ir tā elektroniskās parakstīšanas datums
 
Rīgas valstspilsētas pašvaldības Centrālā administrācija, reģistrācijas numurs: 40900039849, juridiskā adrese: Rātslaukums 1, Rīga, LV-1050, turpmāk – Pasūtītājs, [..], no vienas puses, 
un 
SIA “BALTIJAS BŪVE”, reģistrācijas numurs: 40103539308, juridiskā adrese: Loka ceļš 51, Jaunmārupe, Mārupes pag., Mārupes nov., LV-2166, (turpmāk – Izpildītājs), [..], no otras puses, bet abi kopā un katrs atsevišķi turpmāk  – Līdzēji,

ņemot vērā: 
a) 2025.gada 25.februārī noslēgto līgumu Nr. RDCA-25-30-li (turpmāk – Līgums);
b) Līguma 14.1.punktu, 15.8.2. un 15.8.3.2.punktu; 
c) Izmaiņu aktu Nr.1-Brasa no 03.07.2025.;
d) Izmaiņu aktu Nr.2-Brasa no 11.08.2025.;
e) Publisko iepirkumu likuma 61.panta trešo daļu.

lai nodrošinātu koordinētu un saskaņotu projekta “Pilsētas sabiedriskā transporta savienojuma punktu izbūves dzelzceļa stacijā “Brasa” būvdarbi” īstenošanu, Līdzēji vienojas par šādiem grozījumiem Līgumā (turpmāk – Vienošanās Nr.1):

1. Līdzēji vienojas par izmaiņām būvdarbu apjomos un Izpildītājs apņemas veikt būvdarbus (turpmāk –Darbi) atbilstoši Izmaiņu aktam Nr.1-Brasa no 03.07.2025. un Izmaiņu aktam Nr.2-Brasa no 11.08.2025.
2. Papildus darbu summa saskaņā ar Vienošanās Nr.1 1. punktā minētajiem izmaiņu aktiem ir 74,01 EUR (septiņdesmit četri euro un 1 cents) bez pievienotās vērtības nodokļa.
3. Izslēgto darbu summa saskaņā ar Vienošanās Nr.1 1. punktā minētajiem izmaiņu aktiem ir 7615,28 EUR (septiņi tūkstoši seši simti piecpadsmit euro un 28 centi) bez pievienotās vērtības nodokļa.
4. Lai novērstu jebkādas domstarpības nākotnē, Līdzēji apliecina, ka Vienošanās Nr.1 aptver tikai Līdzēju vienošanos par Vienošanās Nr.1 noteikto Darbu izpildi un ar tiem saistītās Līguma izmaiņas, ciktāl tās ir noteiktas Vienošanā Nr.1, savukārt pārējos aktuālos jautājumus saistībā ar Līguma izpildi, kuri radušies līdz Vienošanās Nr.1 noslēgšanai un kuri neaptver Vienošanās Nr.1 saturu, Līdzēji turpina risināt atsevišķi Līgumā un normatīvajos aktos noteiktajā kārtībā.
5. Ņemot vērā Vienošanās Nr.1. 2., 3. punktā minēto:
5.1. Līguma summa tiek samazināta par 7541,27 EUR (septiņi tūkstoši pieci simti četrdesmit viens euro un 27 centi) bez pievienotās vērtības nodokļa;
5.2.  Saskaņā ar Vienošanās 5.1.punktā noteikto, Līdzēji vienojās grozīt Līguma 4.1.punktu un izteikt to šādā redakcijā:
“4.1. Līgumcena ir 548 347,61 EUR (pieci simti četrdesmit astoņi tūkstoši trīs simti četrdesmit septiņi euro un 61 cents), (turpmāk - Līgumcena) bez pievienotās vērtības nodokļa.”
6. Jautājumus, kas saistīti ar Darbu apjomu izmaiņām un Darbu pieņemšanu, apmaksas kārtību u.tml., un nav atrunāti Vienošanās Nr.1, regulē Līgums.
7. Vienošanās Nr.1 stājas spēkā ar visu Līdzēju parakstīšanas brīdi un ir pievienojama Līgumam kā tā neatņemama sastāvdaļa. 
8. Vienošanās Nr.1 sagatavota uz 2 (divām) lapām (pielikumu lapu skaits nav iekļauts Vienošanās Nr.1 lapu skaitā), elektroniska dokumenta veidā un parakstīta ar drošu elektronisko parakstu. 
9. Vienošanās Nr.1 tiek pievienots šādi pielikumi, kas ir Vienošanās Nr.1 neatņemamas sastāvdaļas:
9.1. Pielikums Nr.1 - Izmaiņu akts Nr.1-Brasa no 03.07.2025. (e-doc);
9.2. Pielikums Nr.2 - Izmaiņu akts Nr.2-Brasa no 11.08.2025. (e-doc).

